Marele Premiu al Franţei la MotoGP, clasa-regină a Campionatului Mondial de motociclism viteză, desfăşurat duminică, a adus un nou record de audienţă, 297.471 de spectatori fiind prezenţi la Le Mans, au anunţat organizatorii, citaţi de Reuters, potrvit Agerpres.
Marele Premiu al Franţei, care a fost cel de-al 1000-lea Mare Premiu la clasa MotoGP, a doborât propriul său record de asistenţă, de 278.805 de spectatori, stabilit anul trecut. Competiţia s-a încheiat cu victoria spaniolului Jorge Martin (Ducati-Pramac).
"După ce Le Mans a stabilit un nou record de asistenţă all-time în sezonul trecut, standardele erau ridicate, dar MP al Franţei din 2024 şi-a respectat promisiunile", a declarat Carmelo Ezpeleta, CEO al deţinătorului de drepturi pentru MotoGP, Dorna Sports.
"Asta arată că MotoGP se adresează tuturor... mulţumim, Le Mans, că împărtăşeşti cu noi pasiunea ta incredibilă", a adăugat Ezpeleta.